SABUY ควัก 172 ล้าน เก็บหุ้น AIT เพิ่ม หนุนถือ 15%
บอร์ด SABUY ไฟเขียว ซื้อหุ้น  AIT เพิ่ม 2.25% มูลค่ากว่า 172 ลบ. ดันกลุ่มสบายถือหุ้นเพิ่มเป็นสัดส่วน 15% 
บอร์ด SABUY ไฟเขียว ซื้อหุ้น  AIT เพิ่ม 2.25% มูลค่ากว่า 172 ลบ. ดันกลุ่มสบายถือหุ้นเพิ่มเป็นสัดส่วน 15%
19 ต.ค. 2565

บริษัท สบาย เทคโนโลยี จำกัด (มหาชน) หรือ SABUY เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ว่า ที่ประชุมคณะกรรมการบริษัทฯ ได้มีมติอนุมัติการเข้าลงทุนในหุ้นสามัญจำนวนไม่เกิน 30 ล้านหุ้น หรือสัดส่วน 2.25% ใน บริษัท แอ็ดวานซ์ อินฟอร์เมชั่น เทคโนโลยี จำกัด (มหาชน) หรือ AIT ผ่านการซื้อขายในกระดานหลักซื้อขายหลักทรัพย์ (Main Board) ในวงเงินไม่เกิน 172.20 ล้านบาท โดย AIT ประกอบธุรกิจเป็นผู้ออกแบบระบบเครือข่ายและระบบสื่อสารอย่างครบวงจร (System Integrator หรือ SI) ให้บริการแก่กลุ่มลูกค้าทั้งภาครัฐและเอกชน โดยมีลักษณะการให้บริการเป็นแบบ เบ็ดเสร็จ หรือ เทิร์นคีย์ (Turn Key) ตั้งแต่การให้คำปรึกษา การวางแผนงานโครงการ การออกแบบระบบ การ ดำเนินการ การติดตั้ง การฝึกอบรม และการซ่อมบำรุงรักษา
ทั้งนี้บริษัทฯ จะทยอยทำรายการให้แล้วเสร็จภายในเดือนพฤศจิกายน 2565
อนึ่งโครงสร้างการถือหุ้น AIT ของกลุ่ม SABUY ก่อนเข้าทำรายการถือสัดส่วน 12.8% แต่หลังจากเข้าซื้อหุ้นเพิ่มทำให้โครงสร้างการถือหุ้นหลังเข้าทำรายการเป็นสัดส่วน 15%
